ส่งออกเฟอร์นิเจอร์หล่นเป็นอันดับ 6 เวียดนามแซงขึ้นที่ 1
นายวงกต ตั้งสืบกุล ประธานกลุ่มอุตสาหกรรมเฟอร์นิเจอร์ สภาอุตสาหกรรมแห่งประเทศไทย (ส.อ.ท.) เปิดเผยในงานสัมมนา &#8220;สานคลัสเตอร์..เพิ่มศักยภาพเฟอร์นิเจอร์ไทยให้ยั่งยืน&#8221; ว่า ยุทธศาสตร์ปีหน้า กลุ่มผู้ประกอบการจะรวมตัวกันเป็นคลัสเตอร์ เพื่อพัฒนาอุตสาหกรรมตั้งแต่ต้นน้ำจนถึงปลายน้ำ ยกระดับขีดความสามารถให้สูงขึ้น เนื่องจากไทยที่เคยเป็นผู้ส่งออกอันดับ 1 ของอาเซียน กลับตกลงมาเป็นอันดับ 6 โดนเวียดนามแซงขึ้นเป็นอันดับ 1 และมาเลเซียตามขึ้นมาเป็นอันดับ 2 เนื่องจากขาดการพัฒนา
21 ธ.ค. 2552

นายวงกต ตั้งสืบกุล ประธานกลุ่มอุตสาหกรรมเฟอร์นิเจอร์ สภาอุตสาหกรรมแห่งประเทศไทย (ส.อ.ท.) เปิดเผยในงานสัมมนา “สานคลัสเตอร์..เพิ่มศักยภาพเฟอร์นิเจอร์ไทยให้ยั่งยืน” ว่า ยุทธศาสตร์ปีหน้า กลุ่มผู้ประกอบการจะรวมตัวกันเป็นคลัสเตอร์ เพื่อพัฒนาอุตสาหกรรมตั้งแต่ต้นน้ำจนถึงปลายน้ำ ยกระดับขีดความสามารถให้สูงขึ้น เนื่องจากไทยที่เคยเป็นผู้ส่งออกอันดับ 1 ของอาเซียน กลับตกลงมาเป็นอันดับ 6 โดนเวียดนามแซงขึ้นเป็นอันดับ 1 และมาเลเซียตามขึ้นมาเป็นอันดับ 2 เนื่องจากขาดการพัฒนา
สำหรับการส่งออกสินค้าเฟอร์นิเจอร์ของไทยในปีนี้มีคาดว่าจะมียอดติดลบ 20% มูลค่า 1,000 ล้านเหรียญสหรัฐ ขณะที่ในปีหน้าตั้งเป้าส่งออกเพิ่มขึ้น 10% จากปีนี้ โดยจะเน้นการส่งออกไปยังตลาดใหม่ในเอเชีย เช่น สิงคโปร์ อินโดนีเซีย เวียดนาม เป็นต้น เพื่อทดแทนตลาดหลัก เช่น สหรัฐอเมริกา ญี่ปุ่น